Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ihmiset kyselevät usein, mitä Jumalalla on heidän varalleen.
Miten voimme elää häntä miellyttäen ja kutsumuksemme toteuttaen?
On hyvä oppia yksinkertainen periaate.
Jumalan tahto joka tilanteessa on, että palvomme häntä -
eli käyttäydymme tavalla, joka tuo hänelle kunniaa.
Kiinnitetään asiaan koko sydämemme ja anotaan sitä hartaasti.
Tutkitaan Jumalan Sanaa, jotta tuntisimme totuuden.
Laittakaamme viisaina totuus käytäntöön.
Jos toimimme noin, saamme elää voittoisaa elämää, -
joka on mieluista Messias Jeshualle.
Jumala ottaa käsittelyynsä elämämme muut asiat, -
hän puolustaa meitä sekä johdattaa ja innostaa eteenpäin.
Näin elämämme siirtyy Jumalan järjestykseen.
Tärkeintä on halu palvoa häntä.
Vihollinen tietää kyllä Jumalan palvonnan merkityksen.
Se vastustaa Jumalaa palvovia ja vihaa palvontaa sydämestään.
Nämä asiat käyvät ilmi Ilmestyskirjan luvusta 13.
Otetaan esille Ilm. 13 ja palataan hetkeksi jakeeseen 7.
Monet ovat järkyttyneitä siitä, -
että lopun aikoina nousee paha maailmanvalta.
Se on Jumalaa pilkkaava valtakunta.
Sen luonteeseen kuuluu hengellisten asioiden vastustaminen.
Sen, mikä Jumalan mukaan on hyvää, tuo valtakunta näkee pahana.
Sen, minkä Jumala näkee pahana, tuo valtakunta hyväksyy.
Tuo maailmanvalta alkaa sotia pyhiä vastaan.
Jälkeenpäin se sotii myös Israelia vastaan.
Tässä kohdassa puhutaan kuitenkin uskovista, -
niistä joilla on Messias Jeshuan todistus.
Jakeesta 8 käy ilmi, ketä tuossa valtakunnassa palvotaan: -
"Ja kaikki maan päällä asuvaiset kumartavat sitä [petoa]..."
Ilmestyskirjassa toistetaan ilmaisua "maan päällä asuvat".
Ilmaisu ei liity heidän sijaintiinsa vaan siihen, kenelle he ovat uskollisia.
He ovat sitoutuneita tähän maailmaan.
"Taivaassa asuvat" elävät myös maan päällä, -
mutta he kuuluvat Jumalan valtakuntaan.
Maailmanmieliset, syntiluonnon -
ja maailman normien mukaan elävät -
eivät ole Jumalalle kuuliaisia vaan palvovat petoa.
Peto kertoo heille sen, mitä he haluavat kuulla.
Peto tuo maan päälle lyhyen turvan ja vaurauden jakson.
Se antaa ihmisten tehdä jonkin aikaa sitä, -
mikä heidän omissa silmissään on oikein.
Maailmalle ja Israelilla antamiensa valesiunausten jälkeen -
peto paljastaa todellisen luonteensa ja tavoitteensa.
Maailmanvaltaa johtaa siis itse sielunvihollinen.
Entä taistelu, jossa se heitettiin ulos taivaasta?
Jesaja sanoo, -
että vihollinen tahtoi korottaa oman valtaistuimensa Jumalan yläpuolelle.
Se tahtoi olla ykkönen. Se tahtoi tulla palvotuksi.
Sielunvihollinen oli alun perin Jumalaa palvovien enkelten johtaja.
Se ryhtyi kapinaan, koska se halusi olla itse palvonnan kohde.
Peto aikoo johtaa harhaan maailman -
sekä "maan päällä asuvat" eli maailmanmieliset.
Ilm. 13:8: -
"Ja kaikki maan päällä asuvaiset kumartavat sitä, -
jokainen, jonka nimi ei ole kirjoitettu teurastetun Karitsan elämänkirjaan, -
hamasta maailman perustamisesta."
Siinä puhutaan niistä, -
joilla ei ole henkilökohtaista suhdetta Karitsaan, Messias Jeshuaan.
Messiaan veri ei ole saanut heitä uudestisynnyttää.
Jos joku on Kristuksessa, hän on uusi luomus.
Hänellä on myös uusi, lunastettu mieli. Meillä tulisi olla Messiaan mieli.
Kun nämä asiat alkavat tapahtua, -
ymmärrämme, kenestä on kyse ja millainen vihollinen on.
Käsitämme sen petolliset menetelmät emmekä palvo sitä.
Nimemme ovat Karitsan elämän kirjassa.
Ilm. 13:9: "Jos kenellä on korva, hän kuulkoon."
Ilmestyskirjassa käytetään eri tyylikeinoja -
välittämään meille totuutta.
Eikö tämä kuulostakin tutulta: "Jos kenellä on korva, hän kuulkoon?"
Niin sanottiin Vähä-Aasian seitsemälle seurakunnalle.
Tutkimme niitä Ilm. 2-3:ssa.
Sanoma jokaiselle seurakunnalle päättyi sanoihin: -
"Jolla on korva, se kuulkoon."
Käyttämällä samaa ilmaisua -
Johannes tahtoo sanoa, että tutkimamme kohta koskee uskovia, -
heitä, jotka on kutsuttu ulos maailmasta.
Sitä sana "seurakunta", kreikaksi ekklesia, tarkoittaa.
Meidät on kutsuttu ulos tästä maailmasta taivaan valtakuntaan.
Kuulumme Jumalan valtakuntaan jo nyt ja elämme täällä väliaikaisesti.
Olemme täällä muukalaisia.
Ilm. 13:9: "Jos kenellä on korva, hän kuulkoon."
Siinä tahdotaan sanoa: "Puhun nyt seurakunnalle."
"Jos kuka vankeuteen vie, niin hän itse vankeuteen joutuu; -
jos kuka miekalla tappaa, hänet pitää miekalla tapettaman.
Tässä on pyhien kärsivällisyys ja usko."
Jae on tärkeä. Pysähdytään siihen.
Olemme jo nähneet Ilm. 12:sta, -
että Israel joutuu pakenemaan erämaahan. Miksi näin?
Asia liittyy niihin juutalaisiin, jotka eivät ole ottaneet Jeshuaa vastaan.
"Ihmisille on määrätty, että heidän kerran on kuoleminen, -
mutta senjälkeen tulee tuomio."
Ilman uskoa kuolevien osa on kauhea.
He joutuvat ikuiseen kadotukseen.
Jumala elättää Israelia erämaassa saattaakseen heidät uskoon.
Niin hän ei kuitenkaan sano uskoville.
Meidän ei ole tarkoitus joutua vangiksi eikä taistella miekalla.
Meidän on tarkoitus pysyä vahvoina pystyssä.
Ei ole väliä, -
mitä vihollinen tekee kehollemme tai mitä aineellista hän meiltä ryöstää.
Emme kumarra emmekä tunnusta ketään muuta -
kuin Jeshua Messiaan Herraksi ja Kuninkaaksi.
Tässä tarkoitetaan sitä, ettei meidän tarvitse paeta.
Meidän ei tarvitse taistella lihaa eikä verta vastaan -
vaan kestää. Jae 10 jatkuu: -
"Tässä on pyhien kärsivällisyys ja usko."
Pyhien usko tarkoittaa pyhitettyjen uskoa.
Meidät on pyhitetty ja erotettu -
jopa kuolemaan uskomme tähden.
Matt. 24:9-14:ssä puhutaan niistä, -
joita vainotaan Messiaan nimen tähden.
Siinä ei puhuta vain toisen temppelin tuhosta vuonna 70 -
vaan myös lopun ajoista.
Vaikka olemmekin jo maininneet antikristuksen, -
olemme puhuneet vasta pedosta. Peto on maailmanvalta.
Antikristuksen luonteeseen on jo viitattu.
Se on sama kuin hänen valtakuntansa luonne.
Jakeessa 11 Johannes vastaanottaa edelleen näkyä: -
"Ja minä näin toisen pedon nousevan maasta..."
Merellä tarkoitetaan epävakautta, -
epäjärjestyksen tilaa ja kaaosta.
Siitä Messias puhuu Matt. 24:6-8:ssa.
Sodat, sanomat sodista ja ruttotaudit aiheuttavat kaaosta, -
poliittista epävakautta ja talouden sortumista.
Ihmisistä tulee epätoivoisia.
Ihmiset etsivät apua hallituksilta mutta eivät sitä saa.
Yhtäkkiä syntyy uusi hallintovalta, -
joka kattaa koko maailman.
Se tuo tullessaan lyhytaikaista vakautta.
Se mahdollistaa antikristuksen nousun.
Siitä jae 11 kertoo: -
"Ja minä näin toisen pedon nousevan maasta, -
ja sillä oli kaksi sarvea -
niinkuin karitsan sarvet..." Siinä puhutaan antikristuksesta.
Se nousee tämän maailmanvallan keskeltä sitä johtamaan.
Pahan maailmanvallan aikaansaama vakaus -
nostaa antikristuksen valtaan. Hän nousee johtoasemaan.
"...ja sillä oli kaksi sarvea niin kuin karitsan sarvet, -
ja se puhui niin kuin lohikäärme."
Antikristus ei puhu Jumalan vaan lohi- käärmeen eli sielunvihollisen sanoja.
"Ja se käyttää kaikkea ensimmäisen pedon valtaa sen nähden..."
Siinä tarkoitetaan, että antikristus hallitsee tätä maailmanvaltaa.
"Ja se käyttää kaikkea ensimmäisen pedon valtaa sen nähden -
ja saattaa maan ja siinä asuvaiset -
kumartamaan ensimmäistä petoa sitä, jonka kuolinhaava parani."
Pedon kuolinhaavasta puhutaan jo toista kertaa.
Siinä puhutaan maailmanvallasta, jonka luultiin täysin tuhoutuneen.
Kuitenkin se nousee taas esiin.
Se on tuhoisa ja paha maailmanvalta.
Maailma ei sitä tahtonut, mutta se nousee taas valtaan.
Maailma hämmästyy ja tuntee itsensä avuttomaksi.
Maailma järkyttyy sen yliluonnollisesta voimasta.
Ihmiset suostuvat sen valtaan ja palvovat sitä.
Puhuimme aluksi palvonnan merkityksestä: -
Jumalan oikeasta palvonnasta ja vihollisen väärästä.
Välimaastoa ei ole.
Jos elät tämän ajan loppuun asti, huomaat, ettei välimaastoa ole.
Palvot joko Karitsaa tai valekaritsaa eli antikristusta.
Jos et palvo antikristusta, sinut surmataan.
On siis tärkeä ymmärtää palvonnan suunnaton merkitys.
Tässä mainitun maailmanvallan piti olla mennyttä, mutta se nousee taas.
Tämä on tärkeä muistaa, kun pääsemme Ilm. 17:ään.
Siellä esitetään tärkeä kysymys.
Pedollahan on seitsemän päätä.
Viime viikolla nimesimme ne.
Päät tarkoittavat seuraavia valtakuntia: -
Egypti, Assyria, Babylonia, -
Meedo-Persia, Kreikka, Rooma -
ja Danielin mainitsema viimeinen yliluonnollinen valtakunta.
Seitsemäs on kuitenkin lyhytkestoisin.
Se hallitsee vain vähän aikaa, jonka jälkeen se tuhotaan.
Seitsemäs tuhoutunut valtakunta -
on oleva myös kahdeksas eli lopullinen maailmanvalta.
Sitä tutkimme yksityiskohtaisesti Ilmestyskirjan luvussa 17.
Siksi kuolinhaavasta parantunut peto on niin tärkeä.
Siirrytään Ilm. 13:13:een.
Puhuimme niistä, -
jotka eivät tahdo uskoa ja jotka kapinoivat totuutta vastaan.
He joutuvat epäuskonsa tähden harhaan.
Jumala sallii heidän joutua voimakkaan eksytyksen valtaan.
Jae 13: "Ja se [antikristus] tekee suuria ihmeitä, -
niin että saa tulenkin taivaasta lankeamaan maahan -
ihmisten nähden."
Meidän on tärkeä oppia eräs asia.
Puhumme vielä lopun ajan taisteluista ja sodista -
kuten Ilm. 16:n Harmagedonista -
ja vihan maljojen järkyttävistä tapahtumista.
Monet haluavat antaa noille asioille luonnollisen selityksen.
He puhuvat ydinsodasta.
He käsittävät Raamatun kuvaavan eri aseita.
He näkevät siellä lentokoneita, helikoptereita ja panssarivaunuja.
Sellainen tulkinta on järjetön, koska kyse on siitä, -
että Jumala itse tahtoo ilmestyä vastaansanomattomalla tavalla.
Hän tahtoo tehdä yliluonnollisia asioita, joihin vain hän kykenee.
Näin hän saa jotkut kääntymään puoleensa.
Mutta vihollinen tekee antikristuksen kautta vale-esityksen.
Niin vihollinen toimii. Se on valheiden ja petollisuuden isä.
Vihollisen teot vahvistavat sen olevan epävanhurskas.
Jumalan tuomiot vahvistavat hänen olevan vanhurskas.
Niistä kerrotaan seuraavissa luvuissa.
Ilm. 13:13: "Ja se tekee suuria ihmeitä, -
niin että saa tulenkin taivaasta lankeamaan maahan -
ihmisten nähden.
Ja se villitsee [eksyttää] maan päällä asuvaiset..."
"Maan päällä asuvien" vastakohtana ovat "taivaassa asuvat", -
joiden mieli on Jumalan valtakunnassa.
"Ja se villitsee maan päällä asuvaiset niillä ihmeillä, -
joita sen sallittiin tehdä pedon nähden; -
se yllyttää maan päällä asuvaiset tekemään sen pedon kuvan..."
Peto tekee ihmeitä, -
jotta hänestä tehtäisiin kuva.
Raamattu kieltää ihmisiä tekemästä epäjumalankuvia, joista tässä on kyse.
Pedon kuvassa on kyse sitoutumisesta siihen.
Niin antikristus tahtoo.
Elämme joko uskollisena Messiaalle, Jumalan Karitsalle, -
tai meidän on pakko elää uskollisina antikristukselle, -
joka on valemessias ja paha maailmanvalta.
Pahaan maailmanvaltaan kuuluvat -
alkavat rikkoa Jumalan lain perusperiaatteita vastaan.
Ihmiset valmistavat pedon kuvan, mikä on kiellettyä.
"...se yllyttää maan päällä asuvaiset tekemään sen pedon kuvan, -
jossa oli miekanhaava ja joka virkosi.
Ja sille annettiin valta antaa pedon kuvalle henki, -
että pedon kuva puhuisikin -
ja saisi aikaan, -
että ketkä vain eivät kumartaneet pedon kuvaa, ne tapettaisiin."
Ihmiset ovat joko epäjumalanpalvojia, jotka seuraavat antikristusta, -
tai niitä, jotka seuraavat Messias Jeshuaa. Muuta vaihtoehtoa ei ole.
Tässä kaikessa on kyse palvomisesta.
Aluksi antikristuksen asenne palvontaan on moniarvoinen.
Jokainen saa tehdä, kuten haluaa.
Mutta pian valtaan nousunsa jälkeen -
antikristus tekee kaikki muut palvonnan muodot laittomiksi.
Siellä oleva pedon kuva on ikään kuin maailmanvallan tutka.
Kumartavatko ihmiset sitä ja ilmaisevat uskollisuutensa pedolle -
vai eivät?
Jae 15: -
"Ja sille annettiin valta antaa pedon kuvalle henki, -
että pedon kuva puhuisikin ja saisi aikaan, -
että ketkä vain eivät kumartaneet pedon kuvaa, ne tapettaisiin.
Ja se saa kaikki, pienet ja suuret, -
sekä rikkaat että köyhät, sekä vapaat että orjat, -
panemaan merkin oikeaan käteensä tai otsaansa..."
Siinä puhutaan pedon merkistä.
Se sijoitetaan joko käsivarteen tai otsaan.
Kyse on Jumalan tahdon vastakohdasta.
Juutalaiset tietävät, mikä tefillin on.
Uusi testamentti käyttää siitä sanaa raamatunlausekotelo.
Koteloissa on Raamatun Sanaa, mikä muistuttaa käskyjen seuraamisesta.
Sidomme ne käsivarteen tai otsaan.
Käsivarsi kuvaa työntekoa. Otsa kuvaa ajattelua.
Eli meidän tulisi sekä ajatella että toimia Jumalan käskyjen mukaan.
Sielunvihollinen on väärentäjä.
Se haluaa meidän ottavan merkin juuri sinne, -
missä juutalaisilla on raamatunlausekotelo.
Se tahtoo ihmisten ottavan pedon merkin.
Ilm. 13:17: -
"...ettei kukaan muu voisi ostaa eikä myydä kuin se, -
jossa on merkki: pedon nimi tai sen nimen luku."
Vaikka ihminen olisi miten rikas hyvänsä, -
hän ei voi ostaa eikä myydä mitään ilman pedon merkkiä.
Hän ei voi käydä kauppaa.
Tosiuskovat joutuvat tilanteeseen, -
jossa he joutuvat olemaan rahan sijaan riippuvaisia Jumalasta.
Jumala tahtoo meidän huomaavan, -
että hän on luotettava ja kykenee pitämään meistä huolen.
Jae 18: "Tässä on viisaus.
Jolla ymmärrys on, se laskekoon pedon luvun; sillä se on ihmisen luku.
Ja sen luku on kuusisataa kuusikymmentä kuusi."
Siinä sanotaan: "Tässä on viisaus."
Kun nämä asiat tapahtuvat, -
viisaat käsittävät tuon luvun merkityksen ja sen, kehen se viittaa.
Se viittaa johonkin ihmiseen.
Ensi viikolla siirrymme Ilmestyskirjan lukuun 14.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen